Wir, Ott̄, von gotz gnaden hˀtzog ze ✳ Osterrich ✳ und ze ✳ Styr, ✳ tuͦn chunt mit disem briefe, ✳ das wir den hof ze Gebisdorf, ✳ der unser lidig eigen
ist, mit ✳ chilchensatz und mit allen den nûtzzen und lùten, so dar zuͦ gehoͤrent, gegeben haben den geistlichen frowen, ✳ ✳ der ✳ epthissenn und ✳ ✳ dem
convente ze ✳ Chùngesfelt, Sant ✳ Claren ✳ ordens, dur got und dur unser vordren und unser selbes sele willen, ✳ in aller der wise, als in der hof ze ✳
Windisch gegeben ist ✳ und oͧch untz har braht hant, ✳ also bescheidenlich, das man unsers lieben bruͦders hˀtzog Lùpoltz, seligen, jarzit bege an dem fùnften
tag nach sant Mathias tag, des zwelfbotten, als hie nach geschriben stat. ✳ des ersten wellen wir, dc mā an hˀtzog Lùp̄, seligen, jartag bache siben
mùt chernen und die teile under arme lùte, ✳ und zwei pfunt den frowen zuͦ dem male ✳ und vier pfunt under si teile, ✳ jeder frowen besunder ir teil
in die hant. ✳ man sol oͧch des selben tages under chlosner und hus arme ✳ und under ander arme lùte, es sien swestnˀ ald ander guͦt lùte, ein
pfunt teilen. ✳ und den priestˀn, die dar choment des selben tages, ✳ schaffen wir ein pfunt, da von man in das mal gebe. ✳ man sol oͧch den bruͦdern von
dem huse ein pfunt geben zuͦ dem male und den bruͦdern, die dar choment. ✳ wir wellen oͧch, das man des selben tages under die bruͦder teile drizig
schillīg, jedem bruͦder sinen teil besunder. ✳ si sùllent oͧch drû pfunt geben umb wachs zuͦ dem jarzit, da von man kertzen machen sol. ✳ wir wellē
oͧch in aller der wise, als wir unsers lieben bruͦders hˀtzog Lùp̄, seligen, jartag geordenot und verschriben haben, ✳ das man den unsern in aller wise also bege ✳ und oͧch des nûtz abge, ✳ wan das es eweclich stet belibe uf die tage, als es gevallet ✳ und got ûber uns gebûttet. ✳ wir wellen oͧch, das
die bruͦder gebunden sin, ein selmesse ze singend und ein vigilii ✳ und ein jecklich bruͦder besunder ein selmesse, ✳ und das oͧch die frowen gebunden sin,
ein jeclich swestˀ ein vigilii und hundert pater nostˀ und hundtˀ ave ✳ Maria an beiden jartagen ze sprechend. ✳ aber alle die wile und wir leben,
so wellen wir, das si unserr lieben hus frowen ✳ Elsb̄z, ✳ seligen, ✳ hˀtzoginne ze ✳ Ostˀrich, ✳ allù jar ✳ ir jartag begangen an unser frowē abent in
der vasten in aller der wise, als wir den unsern geordenet haben. ✳ und wellen oͧch, das man von der vorgnanten kilchen den bruͦdern gebe vier
march hˀren gùlte, da von si einen ewigen pˀester haben sûllent zuͦ unser stift ze Chùngesfelt. ✳ wir wellen oͧch, das die bruͤder eweclich alwochē
gebunden sin, ein selmesse ze singend dur unser und unserr vorder sel willen. ✳ wir wellen oͧch, das man sollich bruͦder her gebe, ✳ ez si, die jetzzent gestift sint ald noch gestift wˀdent, ✳ die singen und lesen mûgen, das gotzdienst volbraht werde ✳ und oͧch alle die her gestift sint, das
dù zal gentzlich hie si. ✳ were aber, das ez dri manat also stuͦnt, das dù zal niht erfùllet wͤurde von den bruͦdern, ✳ so wellen wir, das die ✳
frowen des selben jares die pfruͦnd des selben bruͦders haben und den bruͦdern nûtz gebunden sin, ✳ wan das si die selben pfruͦnd teilen under gemein
arme lûte zuͦ den jartagen zuͦ dem, so wir dar zuͦ geordenot haben. ✳ wir wellen oͧch, swenne der ✳ ✳ convente ein ✳ epthissenn welet ,✳ das dù ✳ ✳ epthissenn des ersten lobe und sich verbinde bi ir trùwe, alles das stet ze habend, so wir da vor geordenot und verschriben haben in unsmˀ briefe.
und oͧch ein jecklich swestˀ, die si empfahent zuͦ der gehorsami, ✳ das du lobe bi ir tˀwe mit der gehorsami, das selbe stet ze habent.
und ze einem urchùnde, das dis stet und unzerbrochen belibe, so hencken wir unser ingesigel an disen brief, ✳ der geben ist ze Brugge
an aller heyligen tag, ✳ do man zalte von Christes gebùrt drùcehehundert jar, dar nach in dem drizigostem jare. ✳